Everyday (שיר של אריאנה גרנדה)

Everyday (בעברית: כל יום) הוא סינגל שהוקלט על ידי הזמרת האמריקאית אריאנה גרנדה בשיתוף הראפר האמריקאי פיוצ'ר. הסינגל יצא לאור ב-10 בינואר 2017, על ידי חברת התקליטים ריפבליק רקורדס, כסינגל הרביעי מאלבומה השלישי, Dangerous Woman.

השיר הצליח בשיאו להיכנס למספר מצעדים, כשהבולט מביניהם הוא מקום 55 במצעד הבילבורד הוט 100.

 רקע 
בריאיון של גרנדה לרדיו KIIS-FM, היא אמרה:

 ביקורות 
השיר קיבל ביקורות מעורבות ממבקרי מוזיקה.

מייקל קראג, מעיתון "האובזרבר", אמר שהוא נפעם מהשיר. טיילור וות'רבי, ממגזין בילבורד, אמרה שהשיר "נהדר", וציינה שזהו "אחד משיתופי הפעולה הטובים ביותר של גרנדה".

לעומת זאת, נתן וויסניקי, ממגזין Pretty Much Amazing, ביקר את חוסר הגיוון בקולה של גרנדה. כריס קלי, ממגזין Fact, כתב ש־פיוצ'ר היה "מבוזבז" בשיר הזה. כריסטופר ר. וויינגרטן, ממגזין רולינג סטון, הביע את זעמו על כך ש"פיוצ'ר שר פזמון עם מילה אחת". בטור הביקורת על האלבום באתר Sputnikmusic, נכתב שלשיר יש "מילים נוראיות".

+דירוג השיר ברשימות מקצועיותגוףשם הרשימהדירוגמקוםבילבורדכל שיר של אריאנה גרנדה, מדורג: בחירת המבקרים46The Forty-Fiveדירגנו כל שיר של אריאנה גרנדה לפי כמה הוא טוב76

 וידאו קליפ 
טקסט=|ממוזער|צילום מסך מתוך הקליפ של השיר
הווידאו קליפ של השיר הועלה לערוץ ה־YouTube הרשמי של גרנדה ב־27 בפברואר 2017. הקליפ בוים על ידי כריס מארס פיליארו, שביים בעבר גם את הקליפים לשירים "Break Free" ו"Santa Tell Me" של גרנדה.

בקליפ ניתן לראות את גרנדה שרה ברחוב, במכבסה ובאוטובוס. תוך כדי שגרנדה שרה, ניתן לראות זוגות מגזעים, גילים ומינים שונים מתנשקים ומתחילים לקיים יחסי מין. פיוצ'ר מבצע את הראפ במשרד, בעודו מוקף בעובדים.

הקליפ זכה לשבחים ממבקרים שונים על כך שהוא מציג זוגות להט"בים מתנשקים, דבר המעיד, בעיני רבים, על תמיכתה של גרנדה בקהילת הלהט"ב.

הקליפ גרף מעל ל־7 מיליון צפיות ב־24 השעות הראשונות לאחר פרסומו, מעל ל־18 מיליון צפיות בשבוע הראשון ועבר את רף המאה מיליון צפיות.

 קרדיטים 
 כותבים: סוואן קוטצ'ה, איליה סלמנזאדה, אריאנה גרנדה, נייואדיוס דאמון וילבורן.
 הפקה: איליה סלמנזאדה עבור Wolf Cousins Productions.
 נגינה:
 קלידים: איליה סלמנזאדה.
 גיטרות: ג'רמי לרטולה.
 בס ופרקשן: איליה סלמנזאדה.
 תכנות: איליה סלמנזאדה.
 קולות:
 שירה: אריאנה גרנדה ופיוצ'ר.
 קולות רקע: סוואן קוטצ'ה, איליה סלמנזאדה, אריאנה גרנדה, פיוצ'ר.
 הפקת קול: מקס מרטין ו-איליה סלמנזאדה.
 הקלטה וטכני:
 הקלטה: הוקלט באולפני MXM ובאולפני Wolf Cousins בשטוקהולם, שוודיה.
 הנדסת קול: סם הולנד.
 מיקס: סרבן גניאה באולפני MixStar, וירג'יניה ביץ'.
 מאסטרינג: טום קוין ואיה מריל ב-Sterling Sound.

 מיקומי שיא 
השיר החל את שהייתו במצעד האמריקאי בילבורד הוט 100 במקום 85, בשבוע של 4 במרץ 2017. לאחר חמישה שבועות במצעד, השיר הגיע לשיאו במקום 55 בשבוע של 1 באפריל. השיר לא זכה להצלחה רבה במצעדים, יחסית לשירים אחרים של גרנדה.

 נתוני מכירות 

 קישורים חיצוניים 

 הערות שוליים 

קטגוריה:שירי 2016
קטגוריה:סינגלים מ-2017
קטגוריה:שירי אריאנה גרנדה
קטגוריה:שירי פיוצ'ר
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים על מיניות
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:סינגלים בהוצאת ריפבליק רקורדס